
PËR HAPJEN E PROGRAMEVE TË REJA TË STUDIMIT, PRANË SHKOLLËS SË LARTË PRIVATE “ILLYRIA”, TIRANË

Në mbështetje të nenit 100 të Kushtetutës dhe të neneve 4, pika 2, 43, 44 e 45 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Hapjen, në shkollën e lartë private “Illyria”, Tiranë, të programeve të reja të studimit të ciklit të parë, në formën e studimeve me kohë të plotë, në:
a) Financë-kontabilitet;
b) Administrim biznesi.
2. Këto programe studimi të ciklit të parë realizohen me 180 kredite dhe kohëzgjatja normale e tyre është 3 (tri) vite akademike. Në përfundim të programit të studimit lëshohet “Diplomë e niveli të parë” (DNP), në:
a) Financë-kontabilitet;
b) Administrim biznesi.
3. Hapjen, në shkollën e lartë private “Illyria”, Tiranë, të programeve të studimit të ciklit të dytë, në formën e studimeve me kohë të plotë, në:
a) Shkenca politike;
b) Drejtësi;
c) Administrim biznesi;
ç) Menaxhim bankar;
d) Marrëdhënie ndërkombëtare.
4. Këto programe studimi të ciklit të dytë realizohen me 120 kredite dhe kohëzgjatja normale e tyre është 2 (dy) vite akademike. Në përfundim të programit të studimit lëshohet “Diplomë e niveli të dytë” (DND) në:
a) Shkenca politike;
b) Drejtësi;
c) Administrim biznesi;
d) Menaxhim bankar;
e) Marrëdhënie ndërkombëtare.
5. Hapjen, në shkollën e lartë private “Illyria”, Tiranë, të programeve të studimit të ciklit të tretë, “Master i nivelit të dytë” (MND), në formën e studimeve me kohë të plotë, në:
a) E drejtë civile;
b) E drejtë penale;
c) E drejtë publike.
6. Këto programe studimi të ciklit të tretë realizohen me 60 kredite dhe kohëzgjatja normale e tyre është 1 (një) vit akademik. Në përfundim të programit të studimit lëshohet diploma “Master i nivelit të dytë” (MND) në:
a) E drejtë civile;
b) E drejtë penale;
c) E drejtë publike.
7. Shkolla e lartë private “Illyria”, Tiranë, ta fillojë veprimtarinë mësimore për programet e studimit, të përcaktuara në pikat 1, 3 e 5 të këtij vendimi, pasi të ketë marrë, jo më vonë se tri javë para fillimit të vitit akademik, lejen përkatëse nga Ministri i Arsimit dhe Shkencës.
8. Ky institucion duhet t’i nënshtrohet procesit të akreditimit të këtyre programeve të studimit, brenda afateve të përcaktuara në ligjin në fuqi.
9. Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi.
Ky vendim hyn në fuqi pas botimit në Fletoren Zyrtare.

